Missatge: La proposta l'ha presentada Àngels Candela, tinent alcalde de Cultura, Comunicació i Participació Ciutadana. En el text es recorda que el 19 de novembre de 2008 els alcaldes de Morella, Sueca, Vinaròs i Gandia van aprovar la creació de la Xarxa de Ciutats Valencianes Ramon Llull, amb la finalitat d'integrar-se dins de la fundació que porta el nom del polígraf mallorquí. En els estatuts de la Fundació Ramon Llull s'afirma que l'entitat promocionarà i projectarà a l'exterior la llengua comuna que uneix els territoris que formaven part de l'antiga Corona d'Aragó. El 15 de gener la Xarxa de Ciutats es va incorporar a la Fundació i des d'aleshores diversos ajuntaments d'arreu de la Comunitat Valenciana s'hi han adherit. Elx és la ciutat més poblada de casa nostra que formarà part de la Xarxa, en què també estan presents Novelda (el Vinalopó Mitjà), Xabia (la Marina Alta),  Xixona (l'Alacantí), Guardamar del Segura (el Baix Segura) o Muro (el Comtat). Una volta la junta de govern ha aprovat aquesta decisió, s'ha de notificar l'acord a les parts interessades i engegar els tràmits per afegir-hi la capital del Baix Vinalopó.(A la imatge l'alcalde d'Elx, Alejandro Soler, i Àngels Candela, de Compromís).
Emocions: no emotion

Resposta: DE PUTÍSSIMA MARE!!!!!!!!!!  Gràcies  Nora  per informar-nos, ja que els que som d'aquí ni ens havíem assabentat.
Emocions: surprise, joy